CELEX: 31987R4160
Language: ro
Date: 1987-12-29 00:00:00
Title: Regulamentul (CEE) nr. 4160/87 al Comisiei din 29 decembrie 1987 de modificare a regulamentelor (CEE) nr. 391/68 și (CEE) nr. 2764/75 privind carnea de porc, ca urmare a introducerii Nomenclaturii Combinate

03/Volumul 06
            
            
               RO
            
            
               Jurnalul Ofícial al Uniunii Europene
            
            
               193
            
         31987R4160
   
               L 392/46
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 4160/87 AL COMISIEI
   
   din 29 decembrie 1987
   de modificare a regulamentelor (CEE) nr. 391/68 și (CEE) nr. 2764/75 privind carnea de porc, ca urmare a introducerii Nomenclaturii Combinate
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat prin Regulamentul (CEE) nr. 3985/87 (2), în special articolul 15 alineatul (1) al doilea paragraf,
   având în vedere Regulamentul (CEE) nr. 2759/75 al Consiliului din 29 octombrie 1975 privind organizarea comună a piețelor în sectorul cărnii de porc (3), astfel cum a fost modificat ultima dată prin Regulamentul (CEE) nr. 3906/87 (4), în special articolul 4 alineatul (6),
   întrucât, cu efect de la 1 ianuarie 1988, Regulamentul (CEE) nr. 2658/87 a instituit, pe baza nomenclaturii sistemului armonizat, o nomenclatură combinată a mărfurilor care va satisface concomitent cerințele Tarifului Vamal Comun și ale statisticilor comerțului exterior al Comunității;
   întrucât Regulamentul (CEE) nr. 391/68 al Comisiei din 1 aprilie 1968 de stabilire a normelor detaliate pentru achizițiile prin intervenție în sectorul cărnii de porc (5), astfel cum a fost modificat ultima dată prin Regulamentul (CEE) nr. 912/71 (6), precum și Regulamentul (CEE) nr. 2764/75 al Consiliului din 29 octombrie 1975 de stabilire a normelor de calculare a elementului de impozitare aplicabil porcilor sacrificați (7), astfel cum a fost modificat ultima dată prin Regulamentul (CEE) nr. 1475/86 (8), trebuie să fie adaptate pentru a se ține seama de utilizarea noii nomenclaturi combinate, bazate pe sistemul armonizat;
   întrucât măsurile prevăzute în prezentul regulament sunt în conformitate cu avizul Comitetului de gestionare a cărnii de porc,
   ADOPTĂ PREZENTUL REGULAMENT:
   Articolul 1
   Anexa la Regulamentul (CEE) nr. 391/68 se înlocuiește cu anexa la prezentul regulament.
   Articolul 2
   Articolul 3a din Regulamentul (CEE) nr. 2764/75 se înlocuiește cu următorul text:
   
      „Articolul 3a
      «Porci sacrificați» înseamnă carcasele sau semicarcasele de animale din specia porcinelor domestice, scurse de sânge și eviscerate, fără păr și unghii. Semicarcasele sunt obținute prin separarea carcasei întregi, trecând prin mijlocul fiecărei vertebre cervicale, dorsale, lombare și sacrale și prin mijlocul sternului și simfizei ischio-pubiene. Aceste carcase sau semicarcase pot să fie prezentate cu sau fără cap, picioare, osânză, rinichi, coadă sau diafragmă. Semicarcasele pot să fie prezentate cu sau fără măduva spinării, creier și limbă. Carcasele și semicarcasele scroafelor pot să fie prezentate cu sau fără mamele.”
   
   Articolul 3
   Prezentul regulament intră în vigoare la 1 ianuarie 1988.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 decembrie 1987.
      
         
            Pentru Comisie
         
         Frans ANDRIESSEN
         
         
            Vicepreședinte
         
      
   
   
      (1)  JO L 256, 7.9.1987, p. 1.
   
      (2)  JO L 376, 31.12.1987, p. 1.
   
      (3)  JO L 282, 1.11.1975, p. 1.
   
      (4)  JO L 370, 30.12.1987, p. 11.
   
      (5)  JO L 80, 2.4.1968, p. 5.
   
      (6)  JO L 98, 1.5.1971, p. 42.
   
      (7)  JO L 282, 1.11.1975, p. 21.
   
      (8)  JO L 133, 21.5.1986, p. 39.
   ANEXĂ
   „
         ANEXĂ
         Produse care fac obiectul achizițiilor
         1.   Carcase sau semicarcase de porc, proaspete sau refrigerate (subpoziția ex 0203 11 10 din Nomenclatura Combinată):
         
                     (a)
                  
                  
                     care provin de la animale sacrificate de cel mult patru zile și bine scurse de sânge;
                  
               
                     (b)
                  
                  
                     separate simetric pe linia coloanei vertebrale;
                  
               
                     (c)
                  
                  
                     prezentate fără cap, fălci, gât, osânză, rinichi, picioare anterioare, coadă, diafragmă și măduva spinării.
                  
               2.   Piepturi (împănate) proaspete sau refrigerate (subpoziția ex 0203 19 15 din Nomenclatura Combinată):
         
                     (a)
                  
                  
                     care provin de la animale sacrificate de cel mult opt zile;
                  
               
                     (b)
                  
                  
                     cu o greutate maximă de 8 kilograme pe bucată;
                  
               
                     (c)
                  
                  
                     având cel puțin 8 coaste și tranșate de la umăr în unghi drept între a treia și a patra coastă și prezentate fără diafragmă, urme de grăsime și mameloane.
                  
               3.   Slănină proaspătă sau congelată (subpozițiaex 0209 00 11 din Nomenclatura Combinată):
         
                     (a)
                  
                  
                     care provine de la animale sacrificate de cel mult opt zile;
                  
               
                     (b)
                  
                  
                     tranșată în unghi drept;
                  
               
                     (c)
                  
                  
                     prezentată cu sau fără șorici, dar fără carne;
                  
               
                     (d)
                  
                  
                     cu o grosime de cel puțin 2 cm și cu o lățime între spate și piept de cel puțin 15 cm.
                  
               4.   Produsele prevăzute la punctele 1, 2 și 3 trebuie să fi fost refrigerate imediat după sacrificare și până la livrare și trebuie să aibă, la livrare, o temperatură interioară care să nu depășească + 4 °C.
      ”